\NormalFont\ShortTitle{Mika}

{\MT Mika



\par }\ChapOne{1}{\SH MIKA.
\par }
{\Q \VerseOne{1}KA olelo a Iehova ka mea i hiki mai ia Mika no Moreseta, i na la o Iotama, Ahaza, a o Hezekia, na'lii o ka Iuda, ka mea ana i ike ai no Samaria, a no Ierusalema.


\par }{\Q \VS{2}E hoolohe, e na kanaka a pau;

\par }{\Q E haliu mai, e ka honua, a me kona mea i piha ai:

\par }{\Q A e lilo o Iehova ka Haku i mea hoike ku e ia oukou,

\par }{\Q O ka Haku mai kona luakini hoano mai.


\par }{\Q \VS{3}No ka mea, aia hoi, e hele mai o Iehova mai kona wahi mai,

\par }{\Q A e iho ilalo a e hehi maluna o na wahi kiekie o ka honua.


\par }{\Q \VS{4}A hehee na mauna malalo iho ona,

\par }{\Q A e wahiia na awawa,

\par }{\Q E like me ke kepau imua o ke ahi,

\par }{\Q A me ka wai i nininiia ma kahi pali.


\par }{\Q \VS{5}No ka lawehala ana o ka Iakoba keia mea a pau, a no na hewa o ko ka hale o Iseraela.

\par }{\Q He aha ka hala o ka Iakoba? aole anei o Samaria?

\par }{\Q A owai na wahi kiekie o Iuda? aole anei o Ierusalema?


\par }{\Q \VS{6}A e hoohalike au ia Samaria me he puu la o ke kula,

\par }{\Q A me he wahi kanu la no ka pawaina;

\par }{\Q A e hoolei iho au i na pohaku ona ma ke awawa,

\par }{\Q A e hoike aku au i kona mau kahua.


\par }{\Q \VS{7}A e ulupaia kona mau kii kalai a pau,

\par }{\Q A o kona waiwai moe kolohe e puhiia i ke ahi,

\par }{\Q A e luku aku au i kona mau kii a pau:

\par }{\Q No ka mea, ua loaa ia ia ua mea la no ka uku o ka wahine moe kolohe,

\par }{\Q A e hoihoiia aku ia i ka uku o ka wahine moe kolohe.


\par }{\BB \par }
{\Q \VS{8}No keia mea, e auwe iho au, a e aoa,

\par }{\Q A e hele wale au, me ke kapa aahu ole;

\par }{\Q E hoohalike au i ka auwe ana me ko ka ilio hihiu,

\par }{\Q A i ka alala ana me ko ka iana wahine.


\par }{\Q \VS{9}No ka mea, o kona eha he eha make ia, a ua hiki mai ia i ka Iuda;

\par }{\Q Ua hiki mai i ka pukapa o kou poe kanaka, a i Ierusalema.


\par }{\BB \par }
{\Q \VS{10}Mai hai aku oukou ia ma Gata, mai auwe oukou i ka auwe ana;

\par }{\Q Ma ka hale o Apera e kau i ka lepo maluna iho ou.


\par }{\Q \VS{11}E hele aku oe, e ka mea e noho ana ma Sapira, me kou hilahila uhi ole;

\par }{\Q Aole i hele mai iwaho ka mea o noho ana ma Zaanana, ma ka auwe ana o Betezela;

\par }{\Q E lawe no ia i kona noho ana mai o oukou aku.


\par }{\Q \VS{12}No ka mea, o ka mea e noho ana ma Marota, ua nawaliwali ia no ka iini i ka maikai;

\par }{\Q Aka, iho mai la ka ino mai Iehova mai ma ka pukapa o Ierusalema.


\par }{\Q \VS{13}E ka mea o noho la ma Lakisa, e hoopaa i ka halekaa i ka lio mama;

\par }{\Q Oia ke poo o ka hewa no ke kaikamahine o Ziona;

\par }{\Q No ka mea, ua loaa na lawehala o ka Iseraela iloko ou.


\par }{\Q \VS{14}No ia mea, e haawi aku oe i na makana no Moresetagata:

\par }{\Q E lilo na hale o Akeziba i mea hoopunipuni no na'lii o ka

\par }{\Q Iseraela.


\par }{\Q \VS{15}Aka hoi, e lawe mai no au i hooilina nou, e ka mea e noho ana ma Maresa:

\par }{\Q A e hele mai ka nani o ka Iseraela i Adulama.


\par }{\Q \VS{16}E hooohule oe, a e ako i ke oho no na keiki o kou makemake;

\par }{\Q E hoomahuahua oe i kou ohule ana, e like me ka aeto;

\par }{\Q No ka mea, ua hele pio aku la lakou mai ou aku la.




\par }{\BB \par }
\PoetryChap{2}{\Q \VerseOne{1}A UWE ka poe e noonoo ana i ka ino, a e imi aua i ka hewa, maluna o ko lakou wahi moe! I ka malamalama o ke ao, hana lakou ia mea, no ka mea, ma ka ikaika o ko lakou lima e hiki ai ia.


\par }{\Q \VS{2}A kuko aku lakou i na mahinaai, i kaili wale, a me na hale, a lawe hoi ia mau mea: A alunu lakou i ka ke kanaka, a me kona hale, i ka ke kanaka a me kona aina hooili.


\par }{\Q \VS{3}No ia mea, peneia i olelo mai ai o Iehova; Aia hoi, ke manao nei au i ka hewa no keia ohana, Aole oukou e hiki ke hoonee aku i ko oukou mau a-i mai ia mea aku; Aole hoi oukou e hele hookiekie, no ka mea, he manawa ino keia.


\par }{\BB \par }
{\Q \VS{4}Ia la e lawe kekahi i mele no oukou, A e kanikau i ke kanikau nui, i ka i ana ae, I ka luku ana ua lukuia kakou; Ua hoololiia ka hooilina o kuu poe kanaka; Nani ka laweia'ku ia mai o'u la! A no ka mea hoihoi, ua puunaueia ko kakou mau mahinaai;


\par }{\Q \VS{5}Nolaila, aohe ou mea nana e hoolei ke kaula ma ka hailona, iloko o ka ahakanaka o Iehova.


\par }{\BB \par }
{\Q \VS{6}Mai hai aku i ka wanana; aole lakou e wanana ia lakou, aole e lawe i ka hilahila.


\par }{\BB \par }
{\Q \VS{7}E ka mea i kapaia o ka hale o Iakoba, ua pauaho anei ka uhane o Iehova? O keia anei kana mau hana? aole anei he maikai ka'u mau olelo i ka mea e hele pono ana?


\par }{\BB \par }
{\Q \VS{8}Ano iho nei ua ku e mai kuu poe kanaka me he enemi la: Ke kaili nei oukou i ka aahu, a me ka lole komo o ka poe e hele maluhia ana, me he poe la e hoi ana, mai ke kaua mai.


\par }{\Q \VS{9}Ua hookuke aku oukou i na wahine o kuu poe kanaka, mai ko lakou hale maikai aku; Ua lawe loa aku oukou i kuu nani mai ka lakou poe keiki aku.


\par }{\Q \VS{10}E ku mai oukou, a hele aku, no ka mea, aohe keia ko oukou wahi maha; No ka mea, ua haumia ia, e luku aku ia ia oukou me ka luku nui.


\par }{\Q \VS{11}Ina e hele ke kanaka ma ka makani, a ma ka hoopunipuni, a wahahee oia, i ka i ana ae, E wanana aku au ia oe no ka waina, a me ka mea inu awaawa; Oia no ke kaula o keia poe kanaka.


\par }{\BB \par }
{\Q \VS{12}E hoakoakoa io ana au i kau a pau, e Iakoba; E houluulu io ana au i ke koena o ka Iseraela: E hui pu aku au ia lakou e like me na hipa a Bozera, E like me ka poe hipa iwaenakonu o ko lakou pahipa; E pioloke nui lakou no ka nui o na kanaka.


\par }{\Q \VS{13}Ua pii ae ka mea wawahi imua o lakou; Ua wawahi iho lakou, a ua komo lakou ma ka pukapa, a ua hele aku malaila; A e hele ko lakou alii imua o lakou, o Iehova ma ko lakou poo.




\par }{\BB \par }
\PoetryChap{3}{\Q \VerseOne{1}A OLELO aku la au, Ke noi aku nei au, e hoolohe oukou, e na luna o ka Iakoba, A, e na lunakanawai o ka hale o ka Iseraela, Aole anei no oukou ka ike i ka hoopono?


\par }{\Q \VS{2}Ke inaina nei oukou i ka maikai, a makemake i ka hewa; Ke lole nei i ko lakou ili mai o lakou aku, A me ka haehae i ko lakou io mai ko lakou mau iwi aku;


\par }{\Q \VS{3}Ka poe e ai ana i ka io o kuu poe kanaka, A hoolole i ko lakou ili mai o lakou aku, A hai iho i ko lakou mau iwi, A oki liilii ia lakou e like me ka mea no ka ipuhao, A e like hoi me ka io iloko o ka ipu keleawe.


\par }{\Q \VS{4}Alaila, e kahea aku lakou ia Iehova, aka, aole ia e hoolohe mai ia lakou; A e huna no ia i kona maka mai o lakou aku i kela manawa, No ka mea, ua hana hewa lakou ma ko lakou noonoo ana.


\par }{\BB \par }
{\Q \VS{5}Peneia i olelo mai ai o Iehova no na kaula, ka poe i hooauwana i kuu poe kanaka, Ka poe i nahu me ko lakou niho, a kahea aku, Ua maluhia; A o ka mea haawi ole aku no ko lakou waha, Hoomakaukau no lakou i ke kaua ia ia.


\par }{\Q \VS{6}No ia hoi, e hiki mai ai ka po ia oukou, aohe hihio; A ia oukou ka pouli, aohe wanana; A e napoo ana ka la maluna o na kaula, A he pouli ke ao maluna o lakou.


\par }{\Q \VS{7}Alaila, e hilahila na mea ike, a e pilihua ka poe wanana; A e uhi lakou a pau i ko lakou lehelehe; no ka mea, aole ke Akua i hoike mai.


\par }{\BB \par }
{\Q \VS{8}Aka hoi, ua piha wau i ka mana ma ka Uhane o Iehova, a me ka pono, a me ka ikaika, E hai aku ia Iakoba i kona hala, a i ka Iseraela i kona hewa.


\par }{\Q \VS{9}Ke noi aku nei au ia oukou, e hoolohe i keia, e na luna o ka Iakoba, A me na lunakanawai o ka Iseraela, Ka poe e hoowahawaha ana i ka pono, a e hoololi ana i ka pololei a pau.


\par }{\Q \VS{10}Ua kukulu lakou ia Ziona me ke koko, A ia Ierusalema me ka hewa.


\par }{\Q \VS{11}Ua hooponopono ka luna ona no ka uku, A ua ao aku kana mau kahuna no ke kumu, A ua wanana kana mau kaula no ke kala; Aka, e hilinai lakou maluna o Iehova, i ka i ana'e, Aole anei o Iehova iwaena o kakou? Aole e hiki mai ka ino maluna o kakou.


\par }{\Q \VS{12}Nolaila, no oukou e hooopalauia o Ziona me he kihapai la, A e lilo o Ierusalema i mau puu, A o ka mauna o ka hale e like me na wahi kiekie o ka ululaau.




\par }{\BB \par }
\PoetryChap{4}{\Q \VerseOne{1}A I na la mahope e hookupaaia ka mauna o ka hale o Iehova, maluna o na mauna, A e hookiekieia oia maluna o na puu; a e holo na kanaka i ona la.


\par }{\Q \VS{2}A e hele na lahuikanaka he nui, a e olelo aku, E hele mai, a e pii aku kakou i ka mauna o Iehova, A i ka hale o ke Akua o Iakoba; A e ao mai ia ia kakou i kona mau aoao, A e hele kakou ma kona mau alanui; No ka mea, e hele ke kanawai mai Ziona aku, A o ka olelo a Iehova mai Ierusalema aku.


\par }{\BB \par }
{\Q \VS{3}A e hooponopono no ia iwaena o na kanaka he nui, A e ao aku i na lahuikanaka ikaika, loihi loa aku; A e kui lakou i ka lakou mau pahikaua i oopalau, A i ka lakou mau ihe i pahipaipai: Aole e hapai ka lahuikanaka i ka pahikaua ku e i ka lahuikanaka, Aole hoi e ao hou lakou i ke kaua.


\par }{\Q \VS{4}A e noho kela kanaka keia kanaka malalo o kona kumuwaina, a malalo o kona laau fiku, Aohe mea nana e hoomakau mai; No ka mea, o ka waha o Iehova o na kaua, ka i olelo mai.


\par }{\Q \VS{5}No ka mea, e hele na kanaka a pau, o kela kanaka keia kanaka ma ka inoa o kona akua, A e hele kakou ma ka inoa o Iehova ko kakou Akua, ia ao aku ia ao aku.


\par }{\BB \par }
{\Q \VS{6}I kela la, wahi a Iehova, houluulu au i ka mea oopa, A e hoakoakoa i ka mea i hookukeia'ku, a i ka mea a'u i hookaumaha ai:


\par }{\Q \VS{7}A e hoolilo au i ka mea oopa i koena, A i ka mea i hookuke loihi ia'ku, i lahuikanaka ikaika; A e noho alii o Iehova maluna o lakou ma ka mauna o Ziona, mai ia manawa aku, a i ka wa mau loa aku no.


\par }{\BB \par }
{\Q \VS{8}A o oe, e ka halekiai o ka poe holoholona, Ka puu o ke kaikamahine a Ziona, E hele mai no ia iou la, O ke alii ana mamua; E hele mai ke aupuni i ke kaikamahine o Ierusalema.


\par }{\BB \par }
{\Q \VS{9}Ano, no ke aha la kou uwe nui ana? Aole anei he alii iloko ou? Ua make anei kou kakaolelo? No ka mea, ua loohia oe e ka eha, e like me ka wahine nahukuakoko.


\par }{\Q \VS{10}E haalulu, a e kuakoko, e ke kaikamahine o Ziona, me he wahine hanau la: No ka mea, ano e hele aku oe mai ke kulanakauhale aku, A e noho oe ma ke kula, A e hele aku oe a Babulona; A malaila e hoopakeleia oe; Malaila e hoola mai ai o Iehova ia oe mai ka lima mai o ko oukou poe enemi.


\par }{\BB \par }
{\Q \VS{11}Ano hoi, ua nui na lahuikanaka i akoakoa ku e mai ia oe, Ka mea e olelo ana, E hoohaumiaia oia, a e nana aku ko kakou maka i Ziona.


\par }{\Q \VS{12}Aka, aole lakou i ike i na manao o Iehova, Aole i ike lakou i kona noonoo ana: No ka mea, e hoakoakoa oia ia lakou, me he pua la ma kahi hehi palaoa.


\par }{\Q \VS{13}E ku iluna, a e hehi iho, e ke kaikamahine o Ziona; No ka mea, o hoolilo aku au i kou pepeiaohao i hao, A e hoolilo hoi au i kou mau maiuu wawae i keleawe: A e kui iho oe a liilii na kanaka he nui: A e hoolaa aku au i ka lakou loaa no Iehova, A i ko lakou waiwai no ka Haku o ka honua a pau.




\par }{\BB \par }
\PoetryChap{5}{\Q \VerseOne{1}A NO, e hoakoakoaia oe, e ke kaikamahine o ka poe hao wale; ua hoopilikiaia kakou; E hahau mai lakou i ka lunakanawai o ka Iseraela me ke kookoo ma ka papalina.


\par }{\Q \VS{2}A o oe, Betelehema Eperata, Ka mea uuku iwaena o na tausani o Iuda, Mailoko mai ou e hele mai ai io'u nei, Ka mea e alii ana iloko o ka Iseraela; Mamua mai kona puka ana, mai ka manawa kahiko loa mai.


\par }{\Q \VS{3}No ia hoi, e hoolilo aku oia ia lakou, a hiki i ka manawa e hanau ai ka mea e hanau ana: Alaila hoi, e hoi hou mai ke koena o kona mau hoahanau i na mamo a Iseraela.


\par }{\BB \par }
{\Q \VS{4}A e ku mai no ia, e hanai ma ka ikaika o Iehova, Ma ka mana o ka inoa o Iehova kona Akua; A e noho iho lakou; no ka mea, ano e nui auanei oia a hiki i na palena o ka honua.


\par }{\Q \VS{5}A oia ka mea e maluhia'i, I ka manawa e hele mai ai ko Asuria, ma ko kakou aina; A i ka wa e hele ai ia iloko o ko kakou mau halealii, Alaila, e hooku e kakou ia ia i na kahuhipa ehiku, A me na'lii, na kanaka ewalu.


\par }{\BB \par }
{\Q \VS{6}A e ai lakou i ka aina o Asuria, me ka pahikaua, A i ka aina o Nimeroda ma kona mau wahi komo; A e hoopakele no ia mai ko Suria mai, I ka wa e komo mai ia iloko o ko kakou aina, A i ka wa e hehi iho ia maloko o ko kakou mau mokuna.


\par }{\BB \par }
{\Q \VS{7}A o ke koena o Iakoba iwaena o na lahuikanaka he nui, E like ia me ka hau mai o Iehova mai, Me ka ua maluna o ka weuweu, Ka mea kali ole no ke kanaka, Aohe hoi e hookaulua no ke keiki a ke kanaka.


\par }{\BB \par }
{\Q \VS{8}A lilo ke koena o Iakoba iwaena o ko na aina e, Iwaena o na lahuikanaka he nui, e like me ka liona iwaena o na holoholona o ka ululaau, E like me ka liona opio iwaena o ka ohana hipa; No ka mea, i kona hele ana'e, hehi iho ilalo, a e haehae wale, aohe mea nana e hoopakele.


\par }{\Q \VS{9}E hookiekieia kou lima maluna o kou poe ku e mai, A e hookiia'ku kou poe enemi a pau.


\par }{\BB \par }
{\Q \VS{10}A i kela manawa, wahi a Iehova, E oki aku au i kou poe lio mai waena mai ou, A e luku aku au i kou poe halekaa:


\par }{\Q \VS{11}A e oki aku au i na kulanakauhale e kou aina, A e hoohiolo au i kou mau wahi paa a pau:


\par }{\Q \VS{12}A e oki aku i ka poe anaana mai kou lima aku, Aole oe e malama hou i na kupua.


\par }{\Q \VS{13}A e oki aku au i kou mau kii kalaiia, A i kou mau kii mai waena mai ou, Aole hoi oe e hoomana hou aku i ka hana a kou mau lima.


\par }{\Q \VS{14}A e hookuke aku au i kou mau kii akua mai waena mai ou, A e luku aku au i kou mau kulanakauhale.


\par }{\Q \VS{15}A e hoopai aku au me ka huhu a me ka inaina i na lahuikanaka, Ka mea a lakou i lohe ole ai.




\par }{\BB \par }
\PoetryChap{6}{\Q \VerseOne{1}E HOOLOHE mai oukou ano i ka mea a Iehova i olelo mai ai; E ku iluna, e hakaka imua o na mauna, A e hoolohe na puu i kou leo.


\par }{\Q \VS{2}A hoolohe oukou, e na mauna i ka hoopaapaa o Iehova, A me oukou na kumu paa o ka honua: No ka mea, he hoopaapaa ko Iehova me kona poe kanaka, A e hoopaapaa no ia me ka Iseraela.


\par }{\Q \VS{3}E kuu poe kanaka, heaha ka'u i hana aku ai ia oe? Heaha ka'u i hooluhi ai ia oe? e hoike mai ia'u.


\par }{\Q \VS{4}No ka mea, ua lawe mai au ia oe mai ka aina o Aigupita mai, A ua hoola au ia oe mai ka hale o na kauwa mai; A ua hoouna aku au imua ou ia Mose, ia Aarona, a me Miriama.


\par }{\Q \VS{5}E kuu poe kanaka, e hoomanao ano i ka mea a Balaka, ke alii o Moaba, i noonoo ai, A i ka mea hoi a Balaama ke keiki a Beora i olelo mai ai ia ia, mai Sitima mai a Gilegala; I ike oukou i ka pono o Iehova.


\par }{\BB \par }
{\Q \VS{6}Me ke aha la wau e hele aku ai imua o Iehova, A kulou iho imua o ke Akua kiekie? E hele anei au imua ona me na mohai kuni, Me na keiki bipi o ka makahiki hookahi?


\par }{\Q \VS{7}E oluolu anei o Iehova i na tausani hipa kane? A me ka umi tausani muliwai aila? E haawi anei au i kuu makahiapo no kuu hala, I ka hua o kuu kino no ka hewa o ko'u uhane.


\par }{\Q \VS{8}Ua hoike mai no ia ia oe, e ke kanaka, i ka mea maikai; A he aha ka mea a ke Akua i kauoha mai ai ia oe, Ke ole e hana i ka pono, a e aloha i ka lokomaikai, A e hoohaahaa i ka hele ana me ke Akua?


\par }{\BB \par }
{\Q \VS{9}Ke kahea mai nei ka leo o Iehova i ke kulanakauhale, A o ka mea naauao e ike i kou inoa; E hoolohe oukou i ka hoopai aua, a me ka mea nana ia i hoike mai.


\par }{\BB \par }
{\Q \VS{10}Aole anei, i keia wa, na waiwai hewa ma ka hale o ka poe hewa, A me ka epa uuku e hoowahawahaia?


\par }{\Q \VS{11}E maemae anei au me na mea kaupaona hewa, A me ka aa paona hoopunipuni?


\par }{\Q \VS{12}No ka mea, ua piha kona poe kanaka waiwai i ka hana ino, A ua olelo wahahee kona poe kanaka, A ua hoopunipuni ko lakou alelo ma ko lakou waha.


\par }{\Q \VS{13}No ia hoi, e hoonawaliwali au ia oe, ma ka hahau ana ia oe, Ma ka hooneoneo ana ia oe no kou hewa.


\par }{\Q \VS{14}A e ai iho oe, aole e maona; Aia no iloko ou ka maule ana; A e lawe aku oe, aole e hoopakele, A o ka mea au e hoopakele ai, oia ka'u e haawi aku no ka pahikaua.


\par }{\Q \VS{15}E lulu iho no oe, aka, aole oe e ohi mai; E hehi iho oe i na oliva, aole nae e poniia oe i ka aila; A i ka waina hou, aole nae oe e inu i ka waina.


\par }{\BB \par }
{\Q \VS{16}No ka mea, ua malamaia na kanawai o Omeri, A me na hana a pau a ko ka hale o Ahaba, A ua hele oukou ma ko lakou manao; Nolaila, e hoolilo aku ai au ia oe i neoneo, A i kona poe kanaka i mea hoowahawahaia; A e lawe oukou i ka hoino o kuu poe kanaka.




\par }{\BB \par }
\PoetryChap{7}{\Q \VerseOne{1}A UWE ia'u! no ka mea, ua like au me ka ohi ai ana o ke kau, E like me na koena huawaina o ka ohi ana: Aohe huhui e ai ai; makemake iho la kuu naau i ka hua fiku mua.


\par }{\Q \VS{2}Ua nalo ka mea lokomaikai mai ka aina aku: Aohe mea pono iwaena o na kanaka; Ke hoohalua nei lakou a pau no ke koko: Hoohei iho lakou, o kela mea keia mea i kona hoahanau, i ka upena.


\par }{\BB \par }
{\Q \VS{3}Hana hewa ikaika hoi lakou me na lima; Noi aku ka luna, a me ka lunakanawai i uku: A o ke kanaka nui, oia ke hoike aku i ka makemake o kona naau; Pela no lakou e huikau ai ia mea.


\par }{\Q \VS{4}O ka mea maikai o lakou ua like me ka laau ooi; A o ka mea pono, ua oioi ia mamua o ka palaau oioi. O ka la o kou poe kiai, a o kou hoopai ana, e hiki mai no ia; Ano e hiki mai ai ko lakou popilikia.


\par }{\BB \par }
{\Q \VS{5}Mai hilinai oukou i ka makamaka, Mai paulele i ka hoalauna: E hoopaa i ka puka o kou waha mai ka mea e moe ana ma kou poli.


\par }{\Q \VS{6}No ka mea, hoowahawaha ke keikikane i kona makuakane, Ku e mai ke kaikamahine i kona makuwahine, O ka hunonawahine i kona makuahunowaiwahine, O na enemi o ke kanaka, o na kanaka no ia o kona hale iho.


\par }{\BB \par }
{\Q \VS{7}A e nana aku au ia Iehova: E kali aku au i ke Akua o kuu ola; E hoolohe mai ko'u Akua ia'u.


\par }{\BB \par }
{\Q \VS{8}Mai hauoli oe maluna o'u, e ko'u enemi: No ka mea, a i haule iho au, e ala hou ae no: A i noho au i ka pouli, o Iehova ka malamalama no'u.


\par }{\BB \par }
{\Q \VS{9}E hoomanawanui no au i ka inaina o Iehova, No ka mea, ua hana hewa no au ia ia, A hoapono mai ia i ka'u mea, A e hoopai aku no ia no'u; A lawe mai no ia ia'u iwaho i ka malamalama, A e ike aku au i kona pono.


\par }{\Q \VS{10}A e ike kou enemi ia mea, A e uhi mai ka hilahila i ka mea i olelo mai ai ia'u, Auhea o Iehova kou Akua? E ike auanei ko'u mau maka ia ia: Ano e hehiia oia ilalo, e like me ka lepo o na alanui.


\par }{\Q \VS{11}I ka la e hanaia'i kou mau papohaku, Ia la e lawe loa ia'ku ke kanawai.


\par }{\Q \VS{12}Ia la e hele mai ia i ou la mai Asuria mai, a i Aigupita, A mai Aigupita a ka muliwai, A mai ke kai a ke kai, A mai ka mauna a ka mauna.


\par }{\Q \VS{13}Aka, e lilo ka aina i neoneo no ka poe e noho ana iloko, A no ka hua o ka lakou mau hana.


\par }{\BB \par }
{\Q \VS{14}E hanai oe i kou poe kanaka me kou kookoo, Ka poe o kou hooilina, ka poe e noho mehameha ana ma ka ululaau, iwaena o Karemela: E ai lakou ma Basana, a ma Gileada, e like me ka manawa kahiko.


\par }{\Q \VS{15}E like me na la o kou puka ana, mai ka aina o Aigupita mai, E hoike aku au ia ia i na mea kupanaha.


\par }{\BB \par }
{\Q \VS{16}E ike mai na lahuikanaka, a e hilahila no ko lakou ikaika a pau; A e kau lakou i ka lima maluna o ka waha, E kuli hoi ko lakou mau pepeiao.


\par }{\Q \VS{17}E palu lakou i ka lepo me he nahesa la, E kolo lakou mai ka lakou mau lua mai, e like me na mea kolo o ka honua, E weliweli lakou ia Iehova ko kakou Akua, A e makau lakou nou.


\par }{\Q \VS{18}Owai la ke Akua e like me oe, e kala ana i ka hewa, A e maalo ae ana i ka hala o ke koena o kona hooilina? Aole ia e hoomau loa aku i kona inaina, No ka mea, ke makemake nei no ia i ke aloha.


\par }{\Q \VS{19}E hoi hou mai no ia, a e aloha mai no ia ia kakou; A hehi ilalo no ia i ko kakou mau hewa; A e hoolei aku oe i ko lakou hewa a pau iloko o ka hohonu o ke kai.


\par }{\Q \VS{20}A e haawi mai no oe i ka oiaio ia Iakoba, a me ka lokomaikai ia Aberahama, Ka mea au i hoohiki ai i ko makou mau kupuna mai ka wa kahiko mai.


\par }